

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 400-01/23-01/02

URBROJ: 2176-13-01-23-01

Lipovljani, 28. lipanj 2023. godine

Temeljem članka 122. Zakona o proračunu (NN 144/21) i članka 6. stavka 2. točke 6. Pravilnika o postupku dugoročnog zaduživanja te davanja jamstva I suglasnosti jedinica lokalne I područne (regionalne) samouprave (NN 67/22) i članka 26. Statuta Općine Lipovljani (Službeni vjesnik, 14/21), Općinsko vijeće Općine Lipovljani, na 16. sjednici održanoj 28. lipnja 2023. godine, donijelo je

**ODLUKU**

**o zaduživanju za realizaciju projekta Izgradnja dječjeg vrtića u Lipovljanima**

**Članak 1.**

Općina Lipovljani zadužit će se putem dugoročnog kredita u eurima za financiranje projekta-Izgradnja dječjeg vrtića u Lipovljanima u iznosu 2.550.000,00 eura kod Privredne banke Zagreb d.d.

**Članak 2.**

Kredit iz članka 1. ove Odluke koristit će se pod sljedećim uvjetima:

**Vrsta kredita**: dugoročni investicijski kredit

**Iznos kredita**: 2.550.000,00 EUR

**Rok i način korištenja**: Sukcesivno prema potrebi Naručitelja – najkasnije do 30.09.2025. godine

**Rok otplate**: do 15 godina, uključujući rok korištenja i poček u otplati

**Način vraćanja**: u jednakim mjesečnim ratama

**Kamatna stopa**: po programu NPOO 4,40 % godišnje, fiksna uz mogućnost subvencioniranja i umanjenja kamatne stope do 65% redovne kamatne stope

**Interkalarna kamata**: u visini redovne kamate

**Naknada za obradu zahtjeva**: 0,20%, jednokratno, na ugovoreni iznos kredita

**Naknada za odobrenje kredita**: bez naknade

**Naknada za odobreni, a neiskorišteni iznos**: bez naknade

**Instrument osiguranja**: - 1 zadužnica

 - 2 mjenice uz mjenično očitovanje

**Članak 3.**

Općina Lipovljani će s Privrednom bankom Zagreb d.d. sklopiti ugovor o kreditu pod uvjetima iz članka 2. ove Odluke, po dobivenoj suglasnosti Vlade Republike Hrvatske sukladno članku 122. Zakona o proračunu.

**Članak 4.**

Ovlašćuje se Općinski načelnik Općine Lipovljani za sklapanje ugovora iz članka 3. ove Odluke.

**Članak 5.**

Ova Odluka stupa na snagu osmi dan od dana objave u Službenom vjesniku.

**Potpredsjednica**

Ljiljana Tomić